નાની-મોટી ખામી બાવજૂદ ‘સૂરમા’ જોવાલાયક બની છે દિલજિત દોસાંજ-વિજય રાઝ-અંગદ બેદી જેવા કલાકારોને લીધે. પ્રતિભાશાળી ઍક્ટ્રેસ તાપસી પન્નૂ માટે અહીં ઝાઝો સ્કોપ નથી. હૉકી ફૅડરેશનના ચૅરમૅન તરીકે કુલભૂષણ ખરબંદા, સંદીપસિંહના પિતાની ભૂમિકામાં સતીશ કૌશિક જેવા કલાકારો પણ સ-રસ. અર્જુન એવૉર્ડથી સમ્માનિત એવા દેશના અવ્વલ દરજ્જાના હૉકીખેલાડીનાં માનવીય પાસાં વિશે, એમના એમના સંઘર્ષ વિશે જાણવું હોય તો ‘સૂરમા’ અવશ્ય જોવી.